Stories lek uit en kan nie soos brood weggesteek word nie. Senzangakhona het die storie oor hom en Nandi baie goed probeer wegsteek. Maar bekend het dit geword. Ofskoon dit nie goed bekend geraak het nie, het mense dit tog te wete gekom en daar-oor geskinder. En vandat hulle dit gehoor het, het hulle Nandi en Chaka begin haat met 'n vreeslike haat, en met die senior vroue saamgestem dat Mfokazana die koning is. Hulle het inderdaad selfs gewens dat Chaka doodgemaak kon word omdat hy 'n kind van die sonde was; was hy maar liewer 'n skelmpie se kind.